《送金生丧母还乡》
明代·史谨

千里家山抱恨还，落梅如雪点征鞍。慈亲异世音容远，孤子何征泪血乾。

鲤跃冰花思泽冻，乌啼宰木惨霜寒。想应去设墦间祭，石上新铭不忍看。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。